CELEX: 32014R0592
Language: el
Date: 2014-06-03 00:00:00
Title: Κανονισμός (ΕΕ) αριθ. 592/2014 της Επιτροπής, της 3ης Ιουνίου 2014 , για την τροποποίηση του κανονισμού (ΕΕ) αριθ. 142/2011 όσον αφορά τη χρήση ζωικών υποπροϊόντων και παράγωγων προϊόντων ως καυσίμου σε μονάδες καύσης  Κείμενο που παρουσιάζει ενδιαφέρον για τον ΕΟΧ

4.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 165/33
            
         ΚΑΝΟΝΙΣΜΌΣ (ΕΕ) αριθ. 592/2014 ΤΗΣ ΕΠΙΤΡΟΠΉΣ
   της 3ης Ιουνίου 2014
   για την τροποποίηση του κανονισμού (ΕΕ) αριθ. 142/2011 όσον αφορά τη χρήση ζωικών υποπροϊόντων και παράγωγων προϊόντων ως καυσίμου σε μονάδες καύσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (1), και ιδίως το άρθρο 15 παράγραφος 1 στοιχείο δ), το άρθρο 15 παράγραφος 1 στοιχείο ε), το άρθρο 15 παράγραφος 1 δεύτερο εδάφιο, το άρθρο 27 πρώτο εδάφιο στοιχείο η), το άρθρο 27 πρώτο εδάφιο στοιχείο θ) και το άρθρο 27 δεύτερο εδάφιο και το άρθρο 45 παράγραφος 4 δεύτερο εδάφιο,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1069/2009 θεσπίζει κανόνες για τη δημόσια υγεία και την υγεία των ζώων όσον αφορά τα ζωικά υποπροϊόντα και τα παράγωγα προϊόντα, προκειμένου να προλαμβάνονται και να ελαχιστοποιούνται οι κίνδυνοι που προκύπτουν από τα εν λόγω προϊόντα για τη δημόσια υγεία και την υγεία των ζώων. Κατατάσσει τα προϊόντα αυτά σε ειδικές κατηγορίες ανάλογα με το επίπεδο των αντίστοιχων κινδύνων και προβλέπει απαιτήσεις σχετικά με την ασφαλή χρήση και απόρριψή τους.
            
         
               (2)
            
            
               Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες εφαρμογής του κανονισμού (ΕΚ) αριθ. 1069/2009, συμπεριλαμβανομένων και κανόνων σχετικά με τη χρήση και την απόρριψη της κόπρου.
            
         
               (3)
            
            
               Η κόπρος πουλερικών παράγεται ως αναπόσπαστο μέρος της διαδικασίας αναπαραγωγής και εκτροφής πουλερικών στις πτηνοτροφικές εκμεταλλεύσεις και μπορεί να χρησιμοποιηθεί επιτόπου ως καύσιμο χωρίς προηγούμενη επεξεργασία, υπό τον όρο ότι τηρούνται οι σχετικές απαιτήσεις προστασίας του περιβάλλοντος και της υγείας και ότι η συγκεκριμένη χρήση δεν έχει δυσμενείς επιπτώσεις στο περιβάλλον ή την ανθρώπινη υγεία.
            
         
               (4)
            
            
               Οι μονάδες καύσης που χρησιμοποιούν κόπρο πουλερικών ως καύσιμο πρέπει να λαμβάνουν τα απαιτούμενα μέτρα υγιεινής για την πρόληψη της εξάπλωσης πιθανών παθογόνων παραγόντων. Τα μέτρα αυτά πρέπει επίσης να περιλαμβάνουν τον χειρισμό των λυμάτων που προέρχονται από τους χώρους αποθήκευσης της κόπρου πουλερικών.
            
         
               (5)
            
            
               Τα κατάλοιπα της καύσης κόπρου πουλερικών, και ιδίως η στάχτη, αποτελούν πλούσια πηγή ανόργανων συστατικών, που μπορούν να χρησιμοποιούνται για την παραγωγή ανόργανων (ορυκτών) λιπασμάτων, και η Επιτροπή καταρτίζει επί του παρόντος ενωσιακή νομοθεσία για τα κατάλοιπα αυτά. Ως εκ τούτου, είναι σκόπιμο να προβλεφθεί η δυνατότητα να χρησιμοποιούνται τα κατάλοιπα της καύσης αντί να απορρίπτονται ως απόβλητα.
            
         
               (6)
            
            
               Στο παρόν στάδιο, η Επιτροπή διαθέτει συνολικά στοιχεία από τα οποία προκύπτει μόνο ότι έχει αναπτυχθεί τεχνολογία για τη χρήση της κόπρου πουλερικών ως καυσίμου σε αγροκτήματα χωρίς δυσμενείς επιπτώσεις για το περιβάλλον ή την ανθρώπινη υγεία. Αν περιέλθουν στην Επιτροπή στοιχεία από τα οποία να προκύπτει ότι η κόπρος και άλλων ζωικών ειδών θα μπορούσε να χρησιμοποιηθεί ως καύσιμο με την εξασφάλιση ισοδύναμου επιπέδου προστασίας της υγείας και του περιβάλλοντος, οι σχετικές διατάξεις του κανονισμού (ΕΕ) αριθ. 142/2011 ενδέχεται να αναθεωρηθούν ανάλογα.
            
         
               (7)
            
            
               Για να διασφαλιστεί η νομιμότητα της περαιτέρω χρήσης της κόπρου πουλερικών ως καυσίμου σε μονάδες καύσης, θα πρέπει να καθοριστούν πρόσθετες απαιτήσεις για την προστασία του περιβάλλοντος και της υγείας για τη συγκεκριμένη χρήση, ούτως ώστε να αποτραπούν οι δυσμενείς επιπτώσεις στο περιβάλλον ή την ανθρώπινη υγεία.
            
         
               (8)
            
            
               Η θέσπιση εναρμονισμένων απαιτήσεων που να αντιμετωπίζουν με σφαιρικό τρόπο τον έλεγχο των κινδύνων που προκύπτουν για την υγεία του ανθρώπου και των ζώων και για το περιβάλλον από τη χρήση της κόπρου ως καυσίμου σε επιτόπιες μονάδες καύσης θα διευκόλυνε επίσης την ανάπτυξη τεχνολογιών για μονάδες καύσης που χρησιμοποιούν κόπρο πουλερικών επιτόπου ως βιώσιμη πηγή καυσίμου.
            
         
               (9)
            
            
               Επομένως, είναι σκόπιμο να τροποποιηθεί το άρθρο 6 του κανονισμού (ΕΕ) αριθ. 142/2011 προκειμένου να θεσπιστούν πρόσθετες απαιτήσεις για τη χρήση ζωικών υποπροϊόντων και παράγωγων προϊόντων ως καυσίμου σε μονάδες καύσης.
            
         
               (10)
            
            
               Η συμμόρφωση των επιχειρήσεων με ορισμένα περιβαλλοντικά πρότυπα που αναφέρονται στον παρόντα κανονισμό θα πρέπει να επαληθεύεται από την αρμόδια αρχή ή για λογαριασμό της.
            
         
               (11)
            
            
               Τα πρότυπα μεταποίησης που περιγράφονται στο παράρτημα IV κεφάλαιο IV τμήμα 2 σημείο ΣΤ του κανονισμού (ΕΕ) αριθ. 142/2011 για τους θερμικούς λέβητες έχουν εγκριθεί ως εναλλακτική μέθοδος σύμφωνα με το άρθρο 20 του κανονισμού (ΕΚ) αριθ. 1069/2009. Τα πρότυπα αυτά, με τις αναγκαίες προσαρμογές, μπορούν να εφαρμόζονται και για τη χρήση ζωικών λιπών ως καυσίμων σε σταθερούς κινητήρες εσωτερικής καύσης.
            
         
               (12)
            
            
               Συνεπώς, το παράρτημα III του κανονισμού (ΕΕ) αριθ. 142/2011 θα πρέπει να τροποποιηθεί ανάλογα.
            
         
               (13)
            
            
               Για την εφαρμογή του παρόντος κανονισμού, είναι αναγκαίο να θεσπιστούν απαιτήσεις για τους επίσημους ελέγχους σχετικά με τη χρήση ζωικών λιπών και κόπρου πουλερικών ως καυσίμων. Συνεπώς, το παράρτημα XVI του κανονισμού (ΕΕ) αριθ. 142/2011 θα πρέπει να τροποποιηθεί ανάλογα.
            
         
               (14)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ' αυτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 142/2011 τροποποιείται ως εξής:
   
               1)
            
            
               Το άρθρο 6 τροποποιείται ως εξής:
               
                           α)
                        
                        
                           Ο τίτλος του άρθρου 6 αντικαθίσταται από τον ακόλουθο τίτλο:
                           «Άρθρο 6
                           Απόρριψη με αποτέφρωση, απόρριψη ή ανάκτηση με συναποτέφρωση και χρήση ως καύσιμο για καύση».
                        
                     
                           β)
                        
                        
                           Προστίθενται οι ακόλουθες παράγραφοι:
                           «6.   Οι υπεύθυνοι επιχειρήσεων εξασφαλίζουν ότι οι υπό τον έλεγχό τους μονάδες καύσης, πλην των μονάδων που αναφέρονται στο παράρτημα IV κεφάλαιο IV τμήμα 2, στις οποίες χρησιμοποιούνται ως καύσιμα ζωικά υποπροϊόντα ή παράγωγα προϊόντα συμμορφώνονται με τους γενικούς όρους και τις ειδικές απαιτήσεις που ορίζονται στα κεφάλαια ΙV και V του παραρτήματος III αντίστοιχα και εγκρίνονται από την αρμόδια αρχή σύμφωνα με το άρθρο 24 παράγραφος 1 στοιχείο δ) του κανονισμού (ΕΚ) αριθ. 1069/2009.
                           7.   Η αρμόδια αρχή εγκρίνει μόνο μονάδες καύσης που αναφέρονται στην παράγραφο 6 για τη χρήση ζωικών υποπροϊόντων και παράγωγων προϊόντων ως καυσίμων για καύση, υπό τον όρο ότι:
                           
                                       α)
                                    
                                    
                                       οι μονάδες καύσης εμπίπτουν στο πεδίο εφαρμογής του κεφαλαίου V του παραρτήματος III του παρόντος κανονισμού·
                                    
                                 
                                       β)
                                    
                                    
                                       οι μονάδες καύσης συμμορφώνονται με όλους τους συναφείς γενικούς όρους και τις ειδικές απαιτήσεις που ορίζονται στα κεφάλαια ΙV και V του παραρτήματος III του παρόντος κανονισμού·
                                    
                                 
                                       γ)
                                    
                                    
                                       υπάρχουν διοικητικές διαδικασίες που εξασφαλίζουν ότι οι απαιτήσεις σχετικά με την έγκριση των μονάδων καύσης ελέγχονται σε ετήσια βάση.
                                    
                                 8.   Για τη χρήση της κόπρου πουλερικών ως καυσίμου για καύση, όπως ορίζεται στο κεφάλαιο V του παραρτήματος III, εφαρμόζονται οι ακόλουθοι κανόνες, πέραν εκείνων που αναφέρονται στην παράγραφο 7 του παρόντος άρθρου:
                           
                                       α)
                                    
                                    
                                       η αίτηση έγκρισης που υποβάλλεται από τον υπεύθυνο της επιχείρησης στην αρμόδια αρχή σύμφωνα με το άρθρο 24 παράγραφος 1 στοιχείο δ) του κανονισμού (ΕΚ) αριθ. 1069/2009 πρέπει να περιέχει αποδεικτικά στοιχεία, πιστοποιημένα από την αρμόδια αρχή ή από επαγγελματική οργάνωση εγκεκριμένη από τις αρμόδιες αρχές του κράτους μέλους, από τα οποία να προκύπτει ότι η μονάδα καύσης στην οποία χρησιμοποιείται ως καύσιμο η κόπρος πουλερικών τηρεί απολύτως τις οριακές τιμές εκπομπών και τις απαιτήσεις παρακολούθησης που ορίζονται στο παράρτημα III κεφάλαιο V τμήμα Β σημείο 4 του παρόντος κανονισμού·
                                    
                                 
                                       β)
                                    
                                    
                                       η διαδικασία έγκρισης που προβλέπεται στο άρθρο 44 του κανονισμού (ΕΚ) αριθ. 1069/2009 δεν ολοκληρώνεται έως ότου, κατά τους έξι πρώτους μήνες λειτουργίας της μονάδας καύσης, γίνουν τουλάχιστον δύο διαδοχικοί έλεγχοι από την αρμόδια αρχή ή από επαγγελματική οργάνωση εγκεκριμένη από την εν λόγω αρχή, εκ των οποίων ο ένας χωρίς προειδοποίηση, που να περιλαμβάνουν τις αναγκαίες μετρήσεις θερμοκρασίας και εκπομπών. Αφού τα αποτελέσματα των ελέγχων αυτών αποδείξουν την τήρηση των παραμέτρων που ορίζονται στο παράρτημα III κεφάλαιο V τμήμα Β σημείο 4 του παρόντος κανονισμού, μπορεί να χορηγηθεί πλήρης έγκριση.».
                                    
                                 
                     
         
               2)
            
            
               Τα παραρτήματα III και ΧVI τροποποιούνται σύμφωνα με το παράρτημα του παρόντος κανονισμού.
            
         Άρθρο 2
   Για μεταβατική περίοδο δύο ετών από την ημερομηνία που αναφέρεται στο άρθρο 3 πρώτο εδάφιο, τα κράτη μέλη μπορούν να επιτρέπουν τη λειτουργία μονάδων καύσης που χρησιμοποιούν ως καύσιμη ύλη τετηγμένα λίπη ή κόπρο πουλερικών και οι οποίες έχουν εγκριθεί σύμφωνα με την εθνική νομοθεσία.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 15 Ιουλίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Ιουνίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 300 της 14.11.2009, σ. 1.
   
      (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
   
      ΠΑΡΑΡΤΗΜΑ
      Τα παραρτήματα III και XVI του κανονισμού (ΕΕ) αριθ. 142/2011 τροποποιούνται ως εξής:
      
                  1.
               
               
                  Το παράρτημα III τροποποιείται ως εξής:
                  
                              α)
                           
                           
                              Ο τίτλος του παραρτήματος III αντικαθίσταται από τον ακόλουθο τίτλο:
                              «ΠΑΡΑΡΤΗΜΑ III
                              
                                 ΑΠΟΡΡΙΨΗ, ΑΝΑΚΤΗΣΗ ΚΑΙ ΧΡΗΣΗ ΩΣ ΚΑΥΣΙΜΟ»
                              
                           
                        
                              β)
                           
                           
                              Προστίθενται τα ακόλουθα κεφάλαια IV και V:
                              «ΚΕΦΑΛΑΙΟ IV
                              
                                 ΓΕΝΙΚΕΣ ΑΠΑΙΤΗΣΕΙΣ ΓΙΑ ΤΗ ΧΡΗΣΗ ΖΩΙΚΩΝ ΥΠΟΠΡΟΪΟΝΤΩΝ ΚΑΙ ΠΑΡΑΓΩΓΩΝ ΠΡΟΪΟΝΤΩΝ ΩΣ ΚΑΥΣΙΜΩΝ
                              
                              
                                 Τμήμα 1
                              
                              
                                 Γενικές απαιτήσεις για τη χρήση ζωικών υποπροϊόντων και παράγωγων προϊόντων ως καυσίμων
                              
                              
                                       
                                          1.
                                       
                                       
                                          Οι υπεύθυνοι των μονάδων καύσης που αναφέρονται στο άρθρο 6 παράγραφος 6 εξασφαλίζουν την τήρηση των ακόλουθων όρων στις μονάδες καύσης που τελούν υπό τον έλεγχό τους:
                                          
                                                      α)
                                                   
                                                   
                                                      Τα ζωικά υποπροϊόντα και τα παράγωγα προϊόντα που προορίζονται να χρησιμοποιηθούν ως καύσιμα πρέπει να χρησιμοποιούνται για τον σκοπό αυτόν το ταχύτερο δυνατόν ή να αποθηκεύονται με ασφάλεια μέχρι να χρησιμοποιηθούν.
                                                   
                                                
                                                      β)
                                                   
                                                   
                                                      Οι μονάδες καύσης πρέπει να εφαρμόζουν κατάλληλα μέτρα για να εξασφαλίζουν ότι ο καθαρισμός και η απολύμανση των περιεκτών και των οχημάτων διενεργούνται σε καθορισμένο χώρο των εγκαταστάσεών τους, από τον οποίο πρέπει να μπορούν να συλλέγονται και να απορρίπτονται τα λύματα σύμφωνα με την ενωσιακή νομοθεσία, προς αποφυγή κινδύνων μόλυνσης του περιβάλλοντος.
                                                      Κατά παρέκκλιση από τις απαιτήσεις που ορίζονται στο πρώτο εδάφιο, οι περιέκτες και τα οχήματα που χρησιμοποιούνται για τη μεταφορά τετηγμένων λίπη μπορούν να καθαρίζονται και να απολυμαίνονται στη μονάδα φόρτωσης ή σε κάθε άλλη μονάδα που έχει εγκριθεί ή καταχωριστεί σύμφωνα με τον κανονισμό (ΕΚ) αριθ. 1069/2009.
                                                   
                                                
                                                      γ)
                                                   
                                                   
                                                      Οι μονάδες καύσης πρέπει να είναι εγκατεστημένες σε τελείως στεγνή και σκληρή επιφάνεια.
                                                   
                                                
                                                      δ)
                                                   
                                                   
                                                      Οι μονάδες καύσης πρέπει να εφαρμόζουν κατάλληλα μέτρα προστασίας από τα παράσιτα. Για τον σκοπό αυτόν, πρέπει να εφαρμόζεται τεκμηριωμένο πρόγραμμα καταπολέμησης των παρασίτων.
                                                   
                                                
                                                      ε)
                                                   
                                                   
                                                      Το προσωπικό πρέπει να έχει πρόσβαση σε κατάλληλες εγκαταστάσεις ατομικής υγιεινής, όπως αποχωρητήρια, αποδυτήρια και νιπτήρες, αν αυτό κρίνεται αναγκαίο για την πρόληψη κινδύνων μόλυνσης του εξοπλισμού που προορίζεται για τον χειρισμό των εκτρεφόμενων ζώων ή των ζωοτροφών τους.
                                                   
                                                
                                                      στ)
                                                   
                                                   
                                                      Πρέπει να καθορίζονται και να τεκμηριώνονται διαδικασίες καθαρισμού και απολύμανσης για όλα τα μέρη της μονάδας καύσης. Για τον καθαρισμό πρέπει να παρέχονται κατάλληλος εξοπλισμός και υλικά καθαρισμού.
                                                   
                                                
                                                      ζ)
                                                   
                                                   
                                                      Ο υγειονομικός έλεγχος πρέπει να περιλαμβάνει τακτικές επιθεωρήσεις του περιβάλλοντος χώρου και του εξοπλισμού. Τα προγράμματα επιθεώρησης και τα αποτελέσματά τους πρέπει να καταγράφονται και να φυλάσσονται για διάστημα τουλάχιστον δύο ετών.
                                                   
                                                
                                                      η)
                                                   
                                                   
                                                      Όταν χρησιμοποιούνται τετηγμένα λίπη ως καύσιμα για καύση σε σταθερούς κινητήρες εσωτερικής καύσης που βρίσκονται σε εγκεκριμένες ή καταχωρισμένες μονάδες μεταποίησης τροφίμων ή ζωοτροφών, η μεταποίηση των τροφίμων ή των ζωοτροφών στην ίδια εγκατάσταση πρέπει να γίνεται υπό αυστηρές συνθήκες διαχωρισμού.
                                                   
                                                
                                    
                                       
                                          2.
                                       
                                       
                                          Οι υπεύθυνοι των μονάδων καύσης λαμβάνουν όλες τις αναγκαίες προφυλάξεις όσον αφορά την παραλαβή ζωικών υποπροϊόντων ή παράγωγων προϊόντων, ώστε να προλαμβάνονται ή να περιορίζονται κατά το δυνατόν οι κίνδυνοι για την υγεία του ανθρώπου ή των ζώων και για το περιβάλλον.
                                       
                                    
                                       
                                          3.
                                       
                                       
                                          Τα ζώα δεν πρέπει να έχουν πρόσβαση ούτε στη μονάδα καύσης ούτε στα προς καύση ζωικά υποπροϊόντα και παράγωγα προϊόντα ούτε στη στάχτη που παράγεται από την καύση.
                                       
                                    
                                       
                                          4.
                                       
                                       
                                          Όταν η μονάδα καύσης βρίσκεται σε εκμετάλλευση στην οποία εκτρέφονται ζώα που χρησιμοποιούνται για την παραγωγή τροφίμων:
                                          
                                                      α)
                                                   
                                                   
                                                      πρέπει να υπάρχει πλήρης φυσικός διαχωρισμός μεταξύ του εξοπλισμού καύσης και των ζώων, συμπεριλαμβανομένων των ζωοτροφών και της στρωμνής τους·
                                                   
                                                
                                                      β)
                                                   
                                                   
                                                      ο εξοπλισμός πρέπει να διατίθεται αποκλειστικά για τη λειτουργία της μονάδας καύσης και να μη χρησιμοποιείται αλλού στην εκμετάλλευση, εκτός αν καθαρίζεται και απολυμαίνεται αποτελεσματικά πριν από την εν λόγω χρήση·
                                                   
                                                
                                                      γ)
                                                   
                                                   
                                                      το προσωπικό που εργάζεται στη μονάδα καύσης πρέπει να αλλάζει εξωτερικό ρουχισμό και υπόδηση και να λαμβάνει μέτρα προσωπικής υγιεινής πριν από τον χειρισμό ζώων ή ζωοτροφών ή υλικού στρωμνής τους στην ίδια ή σε οποιοδήποτε άλλη εκμετάλλευση.
                                                   
                                                
                                    
                                       
                                          5.
                                       
                                       
                                          Τα ζωικά υποπροϊόντα και τα παράγωγα προϊόντα που πρόκειται να χρησιμοποιηθούν ως καύσιμα και τα κατάλοιπα της καύσης πρέπει να αποθηκεύονται σε κλειστό και καλυμμένο ειδικό χώρο ή σε καλυμμένους και στεγανούς περιέκτες.
                                       
                                    
                                       
                                          6.
                                       
                                       
                                          Η καύση ζωικών υποπροϊόντων ή παράγωγων προϊόντων πρέπει να γίνεται σε συνθήκες που αποτρέπουν τη διασταυρούμενη επιμόλυνση των ζωοτροφών.
                                       
                                    
                                 Τμήμα 2
                              
                              
                                 Συνθήκες λειτουργίας των μονάδων καύσης
                              
                              
                                       
                                          1.
                                       
                                       
                                          Οι μονάδες καύσης πρέπει να σχεδιάζονται, να κατασκευάζονται, να εξοπλίζονται και να λειτουργούν κατά τρόπον ώστε, ακόμη και υπό τις πιο δυσμενείς συνθήκες, τα ζωικά υποπροϊόντα και τα παράγωγα προϊόντα να υποβάλλονται σε θερμοκρασία 850 °C επί 2 δευτερόλεπτα τουλάχιστον ή σε θερμοκρασία 1 100 °C επί 0,2 δευτερόλεπτα τουλάχιστον.
                                       
                                    
                                       
                                          2.
                                       
                                       
                                          Το αέριο που προκύπτει από τη διεργασία πρέπει να φέρεται με ελεγχόμενο και ομοιογενή τρόπο σε θερμοκρασία 850 °C επί 2 δευτερόλεπτα ή σε θερμοκρασία 1 100 °C επί 0,2 δευτερόλεπτα.
                                          Η θερμοκρασία πρέπει να μετριέται κοντά στο εσωτερικό τοίχωμα ή σε άλλο αντιπροσωπευτικό σημείο του θαλάμου καύσης, όπως έχει ορίσει η αρμόδια αρχή.
                                       
                                    
                                       
                                          3.
                                       
                                       
                                          Πρέπει να χρησιμοποιούνται αυτοματοποιημένες τεχνικές για την παρακολούθηση των παραμέτρων και των συνθηκών που σχετίζονται με τη διαδικασία της καύσης.
                                       
                                    
                                       
                                          4.
                                       
                                       
                                          Τα αποτελέσματα της μέτρησης της θερμοκρασίας πρέπει να καταγράφονται αυτόματα και να παρουσιάζονται με τρόπο που να παρέχει στην αρμόδια αρχή τη δυνατότητα να εξακριβώνει τη συμμόρφωση προς τις επιτρεπόμενες συνθήκες λειτουργίας που αναφέρονται στις παραγράφους 1 και 2, σύμφωνα με διαδικασίες που αποφασίζει η αρμόδια αρχή.
                                       
                                    
                                       
                                          5.
                                       
                                       
                                          Ο υπεύθυνος της μονάδας καύσης πρέπει να εξασφαλίζει ότι το καύσιμο καίγεται κατά τέτοιο τρόπο ώστε η συνολική περιεκτικότητα των σκωριών και της τέφρας του πυθμένα σε οργανικό άνθρακα να είναι χαμηλότερη από 3 % ή οι απώλειες τους κατά την ανάφλεξη να είναι χαμηλότερες από το 5 % του βάρους του υλικού επί ξηρού.
                                       
                                    
                                 Τμήμα 3
                              
                              
                                 Κατάλοιπα καύσης
                              
                              
                                       
                                          1.
                                       
                                       
                                          Τα κατάλοιπα καύσης πρέπει να ελαχιστοποιούνται όσον αφορά την ποσότητα και τις επιβλαβείς ιδιότητές τους. Τα εν λόγω κατάλοιπα πρέπει να ανακτώνται ή, όταν αυτό δεν είναι σκόπιμο, να απορρίπτονται ή να χρησιμοποιούνται σύμφωνα με τη σχετική νομοθεσία της Ένωσης.
                                       
                                    
                                       
                                          2.
                                       
                                       
                                          Η μεταφορά και η ενδιάμεση αποθήκευση ξηρών καταλοίπων, περιλαμβανομένης της σκόνης, πρέπει να γίνονται σε κλειστά εμπορευματοκιβώτια ή με άλλο τρόπο που να εμποδίζει τη διασπορά στο περιβάλλον.
                                       
                                    
                                 Τμήμα 4
                              
                              
                                 Βλάβη ή μη ομαλή λειτουργία
                              
                              
                                       
                                          1.
                                       
                                       
                                          Η μονάδα καύσης πρέπει να διαθέτει συστήματα αυτόματης διακοπής σε περίπτωση βλάβης ή μη ομαλής λειτουργίας της μέχρι να αποκατασταθούν οι κανονικές συνθήκες λειτουργίας.
                                       
                                    
                                       
                                          2.
                                       
                                       
                                          Τα ατελώς καιόμενα ζωικά υποπροϊόντα και παράγωγα προϊόντα πρέπει να καίγονται εκ νέου ή να απορρίπτονται με τα μέσα που αναφέρονται στα άρθρα 12, 13 και 14 του κανονισμού (ΕΚ) αριθ. 1069/2009, εξαιρουμένης της απόρριψης σε εγκεκριμένο χώρο υγειονομικής ταφής.
                                       
                                    ΚΕΦΑΛΑΙΟ V
                              
                                 ΤΥΠΟΙ ΕΓΚΑΤΑΣΤΑΣΕΩΝ ΚΑΙ ΚΑΥΣΙΜΩΝ ΠΟΥ ΜΠΟΡΟΥΝ ΝΑ ΧΡΗΣΙΜΟΠΟΙΗΘΟΥΝ ΓΙΑ ΚΑΥΣΗ ΚΑΙ ΕΙΔΙΚΕΣ ΑΠΑΙΤΗΣΕΙΣ ΓΙΑ ΣΥΓΚΕΚΡΙΜΕΝΑ ΕΙΔΗ ΜΟΝΑΔΩΝ
                              
                              A.   Σταθεροί κινητήρες εσωτερικής καύσης
                              
                                       
                                          1.
                                       
                                       
                                          Αρχικό υλικό
                                          Για τη διεργασία αυτή μπορεί να χρησιμοποιείται κλάσμα λίπους από ζωικά υποπροϊόντα όλων των κατηγοριών, υπό την προϋπόθεση ότι πληροί τους ακόλουθους όρους:
                                          
                                                      α)
                                                   
                                                   
                                                      Με εξαίρεση την περίπτωση χρήσης ιχθυελαίου ή τετηγμένων λιπών που έχουν παραχθεί σύμφωνα με τα τμήματα VIII ή XII του παραρτήματος III του κανονισμού (ΕΚ) αριθ. 853/2004, αντίστοιχα, το κλάσμα λίπους που προέρχεται από ζωικά υποπροϊόντα πρέπει να υποβάλλεται σε επεξεργασία:
                                                      
                                                                  i)
                                                               
                                                               
                                                                  στην περίπτωση κλάσματος λίπους υλικών της κατηγορίας 1 και 2, με οποιαδήποτε από τις μεθόδους μεταποίησης 1 έως 5, που ορίζονται στο παράρτημα IV κεφάλαιο III·
                                                                  Όταν το λίπος αυτό μεταφέρεται μέσω κλειστού συστήματος μεταφοράς το οποίο δεν είναι δυνατόν να παρακαμφθεί, και με τον όρο ότι το εν λόγω σύστημα έχει εγκριθεί από την αρμόδια αρχή, από τη μονάδα μεταποίησης για άμεση απευθείας καύση, δεν απαιτείται η μόνιμη σήμανση με τριεπτανοϊκό εστέρα της γλυκερίνης (GTH) που αναφέρεται στο σημείο 1 του κεφαλαίου V του παραρτήματος VIII·
                                                               
                                                            
                                                                  ii)
                                                               
                                                               
                                                                  στην περίπτωση τετηγμένου λίπους υλικών της κατηγορίας 3, με οποιαδήποτε από τις μεθόδους μεταποίησης 1 έως 5 ή με τη μέθοδο μεταποίησης 7, που ορίζονται στο παράρτημα IV κεφάλαιο III·
                                                               
                                                            
                                                                  iii)
                                                               
                                                               
                                                                  στην περίπτωση υλικών που προέρχονται από ψάρια, με οποιαδήποτε από τις μεθόδους μεταποίησης 1 έως 7, που ορίζονται στο παράρτημα IV κεφάλαιο III·
                                                               
                                                            
                                                
                                                      β)
                                                   
                                                   
                                                      Το κλάσμα λίπους πρέπει να διαχωρίζεται από την πρωτεΐνη και, στην περίπτωση λίπους προερχόμενου από μηρυκαστικά το οποίο προορίζεται για καύση σε άλλη μονάδα, οι αδιάλυτες ακαθαρσίες που υπερβαίνουν το 0,15 % κατά βάρος πρέπει να αφαιρούνται.
                                                   
                                                
                                    
                                       
                                          2.
                                       
                                       
                                          Μεθοδολογία:
                                          Η καύση ζωικού λίπους ως καυσίμου σε σταθερό κινητήρα εσωτερικής καύσης πρέπει να γίνεται ως εξής:
                                          
                                                      α)
                                                   
                                                   
                                                      Τα κλάσματα λίπους που αναφέρονται στο σημείο 1 στοιχεία α) και β) πρέπει να καίγονται:
                                                      
                                                                  i)
                                                               
                                                               
                                                                  υπό τους όρους που καθορίζονται στο τμήμα 2 παράγραφος 1 του κεφαλαίου IV· ή
                                                               
                                                            
                                                                  ii)
                                                               
                                                               
                                                                  με τη χρήση παραμέτρων διεργασίας που επιτυγχάνουν αποτέλεσμα ισοδύναμο με τους όρους του σημείου i) και έχουν εγκριθεί από την αρμόδια αρχή·
                                                               
                                                            
                                                
                                                      β)
                                                   
                                                   
                                                      η καύση υλικών ζωικής προέλευσης πλην του ζωικού λίπους δεν πρέπει να επιτρέπεται·
                                                   
                                                
                                                      γ)
                                                   
                                                   
                                                      το ζωικό λίπος που προέρχεται από υλικά της κατηγορίας 1 ή της κατηγορίας 2 και το οποίο καίγεται σε εγκαταστάσεις που έχουν εγκριθεί ή καταχωριστεί σύμφωνα με τους κανονισμούς (ΕΚ) αριθ. 852/2004, (ΕΚ) αριθ. 853/2004, (ΕΚ) αριθ. 183/2005 ή σε δημόσιους χώρους πρέπει να έχει υποβληθεί σε επεξεργασία με τη μέθοδο μεταποίησης 1, όπως ορίζεται στο παράρτημα IV κεφάλαιο III·
                                                   
                                                
                                                      δ)
                                                   
                                                   
                                                      η καύση του ζωικού λίπους πρέπει να γίνεται σύμφωνα με την ενωσιακή νομοθεσία για την προστασία του περιβάλλοντος, και ιδίως με βάση τα πρότυπα και τις απαιτήσεις της εν λόγω νομοθεσίας, καθώς και τις απαιτήσεις σχετικά με τις βέλτιστες διαθέσιμες τεχνικές για τον έλεγχο και την παρακολούθηση των εκπομπών.
                                                   
                                                
                                    
                                       
                                          3.
                                       
                                       
                                          Συνθήκες λειτουργίας:
                                          Κατά παρέκκλιση από τις απαιτήσεις που ορίζονται στο πρώτο εδάφιο του σημείου 2 του τμήματος 2 του κεφαλαίου IV, η αρμόδια αρχή που είναι υπεύθυνη για τα περιβαλλοντικά θέματα μπορεί να εγκρίνει απαιτήσεις που βασίζονται σε άλλες παραμέτρους διεργασίας και οι οποίες εξασφαλίζουν ισοδύναμο αποτέλεσμα για το περιβάλλον.
                                       
                                    Β.   Επιτόπιες (δηλαδή εντός του αγροκτήματος) μονάδες καύσης στις οποίες χρησιμοποιείται ως καύσιμο κόπρος πουλερικών
                              
                                       
                                          1.
                                       
                                       
                                          Είδος μονάδας:
                                          Επιτόπια μονάδα καύσης συνολικής ονομαστικής θερμικής ισχύος έως 5 MW.
                                       
                                    
                                       
                                          2.
                                       
                                       
                                          Αρχικό υλικό και πεδίο εφαρμογής:
                                          Αποκλειστικά αμεταποίητη κόπρος πουλερικών, όπως αναφέρεται στο άρθρο 9 στοιχείο α) του κανονισμού (ΕΚ) αριθ. 1069/2009, που θα χρησιμοποιείται ως καύσιμο για καύση σύμφωνα με τις απαιτήσεις που ορίζονται στα σημεία 3 έως 5.
                                          Άλλα ζωικά υποπροϊόντα ή παράγωγα προϊόντα καθώς και κόπρος άλλων ζωικών ειδών ή κόπρος παραγόμενη εκτός της εκμετάλλευσης δεν επιτρέπεται να χρησιμοποιούνται ως καύσιμα σε επιτόπιες μονάδες καύσης που αναφέρονται στο σημείο 1.
                                       
                                    
                                       
                                          3.
                                       
                                       
                                          Ειδικές απαιτήσεις για την κόπρο πουλερικών, όταν χρησιμοποιείται ως καύσιμο για καύση:
                                          
                                                      α)
                                                   
                                                   
                                                      Η κόπρος πρέπει να αποθηκεύεται με ασφάλεια σε κλειστό χώρο αποθήκευσης, ούτως ώστε να μειώνεται στο ελάχιστο η ανάγκη για περαιτέρω χειρισμό και να αποτρέπεται η διασταυρούμενη επιμόλυνση με άλλους χώρους εκμετάλλευσης στην οποία εκτρέφονται ζώα παραγωγής τροφίμων.
                                                   
                                                
                                                      β)
                                                   
                                                   
                                                      Η επιτόπια μονάδα καύσης πρέπει να είναι εξοπλισμένη:
                                                      
                                                                  i)
                                                               
                                                               
                                                                  με αυτόματο σύστημα διαχείρισης καυσίμου που να επιτρέπει την απευθείας τοποθέτηση του καυσίμου στον θάλαμο καύσης χωρίς περαιτέρω χειρισμό·
                                                               
                                                            
                                                                  ii)
                                                               
                                                               
                                                                  με εφεδρικό καυστήρα, ο οποίος πρέπει να χρησιμοποιείται κατά τις φάσεις εκκίνησης και διακοπής λειτουργίας, ώστε να εξασφαλίζεται ότι, σε όλη τη διάρκεια των ανωτέρω φάσεων και για όσο διάστημα υπάρχει άκαυτο υλικό στον θάλαμο καύσης, τηρούνται οι απαιτήσεις θερμοκρασίας που ορίζονται στο τμήμα 2 παράγραφος 2 του κεφαλαίου IV.
                                                               
                                                            
                                                
                                    
                                       
                                          4.
                                       
                                       
                                          Οριακές τιμές εκπομπών και απαιτήσεις παρακολούθησης:
                                          
                                                      α)
                                                   
                                                   
                                                      Οι εκπομπές διοξειδίου του θείου, οξειδίων του αζώτου (δηλαδή το άθροισμα μονοξειδίου του αζώτου και διοξειδίου του αζώτου, εκφραζόμενο ως διοξείδιο του αζώτου) και αιωρούμενων σωματιδίων δεν πρέπει να υπερβαίνουν τις ακόλουθες οριακές τιμές εκπομπών, εκφραζόμενες σε mg/Nm3 σε θερμοκρασία 273,15 K, πίεση 101,3 kPa και περιεκτικότητα σε οξυγόνο 11 %, μετά τη διόρθωση για τους περιεχόμενους υδρατμούς των απαερίων:
                                                      
                                                                  Ρύπος
                                                               
                                                               
                                                                  Οριακή τιμή εκπομπής σε mg/Nm3
                                                                  
                                                               
                                                            
                                                                  Διοξείδιο του θείου
                                                               
                                                               
                                                                  50
                                                               
                                                            
                                                                  Οξείδια του αζώτου (ως NO2)
                                                               
                                                               
                                                                  200
                                                               
                                                            
                                                                  Σωματίδια
                                                               
                                                               
                                                                  10
                                                               
                                                            
                                                
                                                      β)
                                                   
                                                   
                                                      Ο υπεύθυνος της επιτόπιας μονάδας καύσης πρέπει να διεξάγει τουλάχιστον ετήσιες μετρήσεις διοξειδίου του θείου, οξειδίων του αζώτου και αιωρούμενων σωματιδίων.
                                                      Ως εναλλακτική λύση σε σχέση με τις μετρήσεις που αναφέρονται στο πρώτο εδάφιο, είναι δυνατόν να χρησιμοποιούνται για τον προσδιορισμό των εκπομπών διοξειδίου του θείου άλλες διαδικασίες, οι οποίες έχουν επαληθευθεί και εγκριθεί από την αρμόδια αρχή.
                                                      Η παρακολούθηση πρέπει να γίνεται από τον υπεύθυνο ή για λογαριασμό του σύμφωνα με πρότυπα CEN. Αν δεν υπάρχουν πρότυπα CEN, πρέπει να εφαρμόζονται πρότυπα ISO, εθνικά ή άλλα διεθνή πρότυπα που εξασφαλίζουν την παροχή δεδομένων ισοδύναμης επιστημονικής ποιότητας.
                                                   
                                                
                                                      γ)
                                                   
                                                   
                                                      Όλα τα αποτελέσματα πρέπει να καταγράφονται, να υφίστανται επεξεργασία και να παρουσιάζονται με τρόπο που να παρέχει στην αρμόδια αρχή τη δυνατότητα να εξακριβώνει τη συμμόρφωση προς τις οριακές τιμές εκπομπών.
                                                   
                                                
                                                      δ)
                                                   
                                                   
                                                      Για τις επιτόπιες μονάδες καύσης που χρησιμοποιούν δευτεροβάθμιο εξοπλισμό μείωσης των εκπομπών για να τηρούν τις οριακές τιμές εκπομπών, πρέπει να παρακολουθείται συνεχώς η αποτελεσματική λειτουργία του εξοπλισμού αυτού και να καταγράφονται τα αποτελέσματά του.
                                                   
                                                
                                                      ε)
                                                   
                                                   
                                                      Σε περίπτωση μη συμμόρφωσης με τις οριακές τιμές εκπομπών που αναφέρονται στο στοιχείο α) ή όταν η επιτόπια μονάδα καύσης δεν πληροί τις απαιτήσεις του σημείου 1 του τμήματος 2 του κεφαλαίου IV, οι υπεύθυνοι οφείλουν να ενημερώνουν αμέσως την αρμόδια αρχή και να λαμβάνουν τα αναγκαία μέτρα για την αποκατάσταση της συμμόρφωσης το συντομότερο δυνατόν. Αν η συμμόρφωση δεν μπορεί να αποκατασταθεί, η αρμόδια αρχή αναστέλλει τη λειτουργία της μονάδας και ανακαλεί την έγκριση.
                                                   
                                                
                                    
                                       
                                          5.
                                       
                                       
                                          Αλλαγές λειτουργίας και βλάβες:
                                          
                                                      α)
                                                   
                                                   
                                                      Για κάθε σχεδιαζόμενη μεταβολή της επιτόπιας μονάδας καύσης η οποία θα μπορούσε να επηρεάσει τις εκπομπές της ο υπεύθυνος ενημερώνει την αρμόδια αρχή τουλάχιστον έναν μήνα πριν από την ημερομηνία κατά την οποία γίνεται η αλλαγή.
                                                   
                                                
                                                      β)
                                                   
                                                   
                                                      Ο υπεύθυνος λαμβάνει τα αναγκαία μέτρα για να εξασφαλίσει ότι οι περίοδοι έναρξης και διακοπής λειτουργίας της επιτόπιας μονάδας καύσης και οι τυχόν περίοδοι δυσλειτουργίας είναι όσο το δυνατόν συντομότερες. Σε περίπτωση δυσλειτουργίας ή βλάβης του δευτεροβάθμιου εξοπλισμού μείωσης των εκπομπών, ο υπεύθυνος ενημερώνει αμέσως την αρμόδια αρχή.».
                                                   
                                                
                                    
                        
            
                  2.
               
               
                  Στο παράρτημα XVI, κεφάλαιο III, προστίθεται το ακόλουθο τμήμα:
                  
                     «Τμήμα 12
                  
                  
                     Επίσημοι έλεγχοι για εγκεκριμένες μονάδες καύσης ζωικού λίπους και κόπρου πουλερικών ως καυσίμου
                  
                  Η αρμόδια αρχή διενεργεί ελέγχους εγγράφων στις εγκεκριμένες μονάδες καύσης ζωικού λίπους και κόπρου πουλερικών ως καυσίμου που αναφέρονται στο κεφάλαιο V του παραρτήματος III, σύμφωνα με τις διαδικασίες που αναφέρονται στο άρθρο 6 παράγραφοι 7 και 8.».